પાકિસ્તાનના દાવની શરૂઆત શાનદાર રહી હતી. ઓપનિંગ બેટ્સમેન અઝહરઅલી અને અહેમદ શહઝાદે જોરદાર બેટિંગ કરીને પહેલી વિકેટની ભાગીદારીમાં ૧૫૫ રન ઉમેર્યા હતા. જોકે ત્યાર બાદ માત્ર છ રનના ઉમેરામાં પાકિસ્તાનની ઉપરાઉપરી ત્રણ વિકેટ પડી જતાં પાક. મુશ્કેલીમાં મુકાયું હતું, પરંતુ ત્યાર બાદ અઝહરઅલી અને કેપ્ટન મિસ્બાહે ધૈર્યપૂર્વકની બેટિંગ કરતાં બીજા દિવસની રમત પૂરી થઈ ત્યાં સુધીમાં વિન્ડીઝને વધુ સફળતા મળી નહોતી.